OzLabs/hebrew-wiki-articles huggingface dataset:
בתי קולנוע לואוס

בית קולנוע לואוס היסטורי ב[[ג'רזי סיטי]]
בתי קולנוע לואוס (באנגלית: Loews Cineplex Entertainment, Loews Incorporated, Loew's או Loews) הייתה רשת בתי הקולנוע הגדולה ביותר בצפון אמריקה. הרשת נוסדה בשנת 1904 על ידי מרקוס לואו. בין 1924 ל-1959 הייתה חברת-האם של חברת ההפקה וההפצה MGM ויצרה את הגוף החזק ביותר בתחום ההפקה, ההפצה וההקרנה של סרטי קולנוע. ב-2005 מוזגה אל רשת AMC Theatres. עד 2017 נשאו בתי הקולנוע של הרשת את המותג Loews, אך אז מותגו מחדש לתוך המותגים AMC, AMC Classic and AMC Dine-In.

== היסטוריה ==
ב-1904 החל מרקוס לואו לפתח רשת של מתקני ניקלודאון בסינסינטי, אוהיו להקרנת סרטים קצרים. בהמשך הסב אולמות וודוויל להקרנת ראינוע ויצר רשת של אולמות קולנוע ייעודיים שנפרסו בערים לכל רוחב ארצות הברית, בעיקר בהחוף המזרחי והמערב התיכון.

בשנת 1924, מתוך רצון לשלוט על כל שרשרת הייצור של הפקה, הפצה והקרנה של סרטי קולנוע, רכש לואו שלושה אולפני קולנוע מהוליווד: סרטי מטרו, סרטי גולדווין של סמואל גולדווין ואדולף צוקור ואולפני מאייר. כך נוצרה חברת ההפקה מטרו גולדווין מאייר (MGM), כחברה בת של לואוס. הדבר יצר שינוי מבני בתעשיית הקולנוע האמריקאית והפך אותה לאוליגופול הנשלט על ידי קבוצות ענק של חברות אולפנים שיש להם זרוע הפצה ורשת בתי קולנוע בבעלותן. ב-1948 החל הממשל הפדרלי להאבק בתופעה המנוגדת לחוקי ההגבלים העסקיים ולפי פסק דין בית המשפט העליון של ארצות הברית United States v. Paramount Pictures, (Inc., 334 U.S. 131 (1948) שנקרא גם Hollywood Antitrust Case of 1948). פורקה ב-1959 חברת ההקרנה - בתי הקולנוע לואוס - מחברת ההפקה וההפצה MGM. רשת בתי הקולנוע נרכשה על ידי חברת ההחזקות של לורנס ורוברט טיש.

בשנת 1985 נמכרה הרשת לסרטי טריסטאר, ב-1987 הפכה טריסטאר לחלק משותפות Columbia Pictures Entertainment, שנרכשה ב-1989 על ידי סרטי סוני. ב-1994 יצרה סוני יחד עם מג'יק ג'ונסון רשת בתי קולנוע שיועדו למרכזי הערים הגדולות תחת המותג Magic Johnson Theaters שפעלה בלוס אנג'לס, ניו יורק ומרילנד עד 2010.

ב-1998 מוזגה הרשת עם Cineplex Odeon Corporation מקנדה ליצירת רשת Loews Cineplex Entertainment, שהפכה לאחת מרשתות בתי הקולנוע הגדולות בעולם, עם אולמות בארצות הברית, קנדה, מקסיקו, דרום קוראה וספרד. אולם ב-2001 הכריזה הרשת על פשיטת רגל ולאחר סדרת מיזוגים ומכירת נכסים, נרכשה ב-2005 על ידי רשת AMC Theatres.

== Loew's wonder theaters ==
ב-1930 פתחה הרשת חמישה בתי קולנוע מפוארים וגדולים במיוחד, במבנים בעלי ערך ארכיטקטוני והיסטורי בסביבות ניו יורק תחת השם "Loew's wonder theaters" (תיאטרון הפלאות של לואו)". במנהטן ("רחוב 175"), ברוקלין ("קינגס"), ברונקס ("פרדייז"), קווינס ("ולנסיה") וג'רזי סיטי. רובם הפכו לכנסיות ומרכזי תרבות קהילתיים. רק הקולנוע בג'רזי סיטי משמש עדיין כבית קולנוע להקרנת קלאסיקות.

== קישורים חיצוניים ==

* 

* [http://cinematreasures.org/theaters?q=loews פריסה עדכנית של בתי הקולנוע של הרשת], כולל אפשרות לראות קולנועי עבר
* רוני רגב, [https://podcasts.google.com/feed/aHR0cHM6Ly9mZWVkcy5zb3VuZGNsb3VkLmNvbS91c2Vycy9zb3VuZGNsb3VkOnVzZXJzOjQ1NTQ1OTU3NC9zb3VuZHMucnNz/episode/dGFnOnNvdW5kY2xvdWQsMjAxMDp0cmFja3MvMTA5Mzc1NzUxNQ?sa=X&ved=0CAUQkfYCahcKEwjgztH66qryAhUAAAAAHQAAAAAQAw&hl=iw הביזנס של הוליווד], הפודקאסט של היסטוריה גדולה, בקטנה פרק 169

==הערות שוליים==

קטגוריה:קולנוע בארצות הברית
קטגוריה:בתי קולנוע
קטגוריה:חברות אמריקאיות שנסגרו
קטגוריה:חברות אמריקאיות להפקת סרטים
ים אפולו (אונייה)

ים אפולו (באנגלית: MV Apollo Sea) הייתה אוניית צובר בבעלות סינית, ששקעה בסמוך לקייפטאון ביוני 1994. דליפת נפט מהאונייה הטובעת גרמה לאסון סביבתי גדול שהוביל למותם של אלפי עופות ימיים, כולל פינגווינים אפריקאים, מין הנמצא בסכנת הכחדה. כל 36 אנשי הצוות של הספינה מתו בטביעה, שככל הנראה התרחשה במהירות גדולה עד כדי כך שלא הספיקו לשדר אותות מצוקה. האינדיקציה הראשונה לכך שהספינה שקעה הייתה הופעת הפינגווינים המכוסים בשמן. בתחילה חשבו שמקור הזיהום הוא דליפה ממכלית הנפט הספרדית "Castillo de Bellver" ששקעה באזור בשנת 1983. בהמשך הבינו שהמקור הוא המכלית "ים אפולו".
על סיפון האונייה היו כ-2,400 טון (2,700 מטר מעוקב) של נפט כשיצאה מהנמל ארבע שעות לפני ששקעה. מאוחר יותר נחשף כי אות מצוקה אוטומטי נשלח ישירות לבעלים באמצעות לוויין מהמיקום המשוער של דליפת הנפט, ובסופו של דבר החברה הודתה באובדן האונייה וקיבלה על עצמה את האחריות לדליפה.

==השפעה סביבתית==
רוחות עזות שנשבו באזור פגעו בניסיונות להגן על חופי קייפטאון מפני כתם הנפט המתרחב, וחופי העיר התמלאו בנפט. הנפט השפיע גם על שטחי הרבייה של הפינגווין האפריקאי שנמצא בסכנת הכחדה באי דאסן. נעשו ניסיונות לפנות פינגווינים ליבשת, אך הפעילות הואטה מאוד בשל מזג האוויר הסוער. 10,000 פינגווינים נאספו ונוקו. מתוכם, כמחצית מהם שרדו.

שש שנים לאחר מכן נפגע האזור שוב בצורה דומה בשל דליפת נפט שאירעה מהמכלית "Treasure" .

==הערות שוליים==

קטגוריה:דליפות נפט
קטגוריה:אסונות ב-1994
קטגוריה:אוניות שטבעו באוקיינוס האטלנטי
אסף כוחן

אסף כוחן (נולד בשנת 1971) הוא יזם הייטק ישראלי, קצין צה"ל במילואים בדרגת תת-אלוף, מפקד יחידה 8200 בשנים 2017–2021. לפני כן מילא שורה של תפקידי פיקוד במערך המבצעים המיוחדים של צה"ל ובקהילת המודיעין הישראלית.

== ביוגרפיה ==
אסף כוחן נולד בשנת 1971 וגדל בקיבוץ צרעה. הוא התגייס לצה"ל בנובמבר 1990 והתנדב לסיירת מטכ"ל שם עבר מסלול הכשרה כלוחם ויצא לקורס קצינים. בסיום הקורס מונה למפקד צוות בסיירת ולאחר מכן למפקד פלגת לוחמים. המשיך את שירותו במערך המבצעים המיוחדים בתפקידים בהם פיקד על מגוון מסגרות מבצעיות והוביל מבצעים מיוחדים. בעבור אחד מהמבצעים עליו פיקד הוענק לו צל"ש. הוא הושאל פעמיים מצה"ל לתפקידים במשרד ראש הממשלה.

בשנת 2011 מונה לסגן מפקד יחידה 8200, ובאפריל 2017 מונה למפקד יחידה 8200.

בתקופתו של כוחן כמפקד, היחידה התמקדה במספר תחומים. הראשון - המשך מיצוב היחידה כמובילת סייבר עולמית בדגש על פיתוח יכולות בממדי הפעולה השונים. השני היה קידום החיבור לדרג המבצעי הפרוס בשטח ולזרועות, כולל הקמת צוותים מקצועיים של 8200 בתוך אוגדות צה"ל. הדגש השלישי של היחידה בתקופת כהונתו התמקד בהקמת 'מפעל המידע והידע' של אמ"ן בהובלה של 8200, שמטרתו לתכלל את המידע של אמ"ן ולהפיק ממנו ידע ותובנות באמצעים טכנולוגיים.

במהלך כהונתו פרצה מגפת הקורונה, שבמהלכה סייעה היחידה בפיתוח פתרונות לצרכים שונים שעלו. בנוסף התרחשה פרשת מעצרו ומותו של קא"ב תומר.

בתקופת פיקודו על 8200 הוענק ליחידה אות הערכה מיוחד מהרמטכ"ל אביב כוכבי.

במרץ 2021 סיים את תפקידו ופרש מצה"ל.

באוגוסט 2021 כוחן ומספר יזמים מנוסים הקימו את חברת סנטרה, שעוסקת בהגנה על מידע בסביבת ענן ציבורי תוך שילוב מומחיות בתחומי הסייבר, האנליטיקה והבינה המלאכותית, והוא משמש כנשיא החברה.

==חיים אישיים==
כוחן בעל תואר ראשון במשפטים מהמרכז הבינתחומי הרצליה, ובעל תואר שני במנהל ציבורי מאוניברסיטת הרווארד. הוא נשוי, ואב לארבעה.

== קישורים חיצוניים ==

* 
* - בין הקטבים 28-30
* 

==הערות שוליים==

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:לוחמי סיירת מטכ"ל
קטגוריה:מנכ"לים יוצאי שירות קבע בצה"ל
קטגוריה:קציני צה"ל בוגרי תוכנית קרן וקסנר בישראל
קטגוריה:ישראלים שנולדו ב-1971
אמה אפלטון

אמה ג'יל אפלטון (באנגלית Emma Jill Appleton; נולדה ב-11 בדצמבר 1991) היא שחקנית ודוגמנית אנגלייה.

== ביוגרפיה ==
אמה ג'יל אפלטון נולדה וגדלה בוויטני, אוקספורדשייר, אנגליה ולמדה בבית הספר היסודי ווסט וויטני ולאחר מכן בבית הספר ווד גרין.<ref name="witney"></ref>

== קריירה ==
אפלטון החלה בקריירת דוגמנות כנערה,<ref name="bust"></ref><ref name="Kaltblut"></ref> בשנת 2017 החלה לעסוק באופן מקצועי במשחק, כאשר שיחקה לראשונה בסדרת הטלוויזיה "הקליק", בתפקיד פיי ברוקסטון במשך 6 פרקים.<ref name="model"></ref> לאחר מכן שיחקה בתפקיד ראשי בשישה פרקים של מותחן הריגול של ערוץ 4, "בוגדים" בשנת 2019.<ref name="bust" /> באותה שנה היא שיחקה בתפקיד הנסיכה רנפרי, <ref></ref> לצד הנרי קאביל בסדרת הדרמה של נטפליקס "המכשף".<ref name="pink"></ref><ref name="ign"></ref>

אפלטון לוהקה לתפקיד ראשי כתומסינה בסרט המדע הבדיוני הקרוב "L.O.L.A", שבו שתי אחיות מנסות לשנות את גורלן באמצעות מכונה שיכולה להשיג מידע מהעתיד.<ref name="Legge"></ref> <ref></ref> בשנת 2021 פורסם כי תגלם את דמותה של ננסי ספונגן בת זוגו של סיד וישס (לואי פרטרידג'), סולן להקת סקס פיסטולס, במיני סדרה העתידית פיסטול.

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! הערות
|-
|2018
|הנזירה
|אלנה
|
|-
| 2021
| מכתב אחרון ופרידה
| האנה
|
|-
|2022
|L.O.L.A<ref name="Legge2"></ref>
| תומסינה
|
|-
|TBA
|The Severed Sun
|
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| rowspan="3" | 2017
| סוף הפאקינג עולם
| קלי
| פרק: "#1.1"
|-
| גרנצ'סטר
| סאלי
| פרק: "#3.6"
|-
| קליק
| פיי ברוקסטון
| תפקיד ראשי (עונה 1); 6 פרקים
|-
| 2018
| גאון
| ג'רמן
| 2 פרקים
|-
| rowspan="2" | 2019
| בגידה
|פיפ סיימונדס
| תפקיד ראשי, 6 פרקים
|-
| המכשף
| רנפרי
| rowspan="2" | 2 פרקים
|-
|2021
|Intergalactic
|מיה מילר
|-
| rowspan="2" |2022
| פיסטול
| ננסי ספאנג'ן <small>(אנ')</small>
| מיני סדרה
|-
|כל מה שאני יודעת על אהבה
|מגי
|תפקיד ראשי; 7 פרקים
|-
|2023
|The Killing Kind
|אינגריד לואיס
|תפקיד ראשי; 6 פרקים
|-
|TBA
|The Road Trip
|אדי
|סדרת טלוויזיה עתידית של פרמאונט+
|}

==קישורים חיצוניים==

== הערות שוליים ==

קטגוריה:דוגמניות אנגליות
קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:דוגמנים אנגלים
קטגוריה:אנגליות שנולדו ב-1991
קטגוריה:אנגלים שנולדו ב-1991
ניו מור

ניו מור (באנגלית: New Moore, משמעות מקורבת: "מעגן חדש"; בבנגלדש נקרא South Talpatti) הוא שרטון במפרץ בנגל, שהתרומם מעל פני הים לאי קטנטן שהתקיים במשך מספר עשורים, עומד במרכזו של סכסוך גבולות בין הודו ובנגלדש.<ref name=":0"></ref> האי הופיע במרחק של כ-2 קילומטרים משפך נהר ההריאבנגה, דרומית לחצי האי טלפאטי לאחר ציקלון בולה בנובמבר 1970. על פי מספר דיווחים, האי נעלם בסביבות מרץ 2010.<ref name=":0" /><ref name=":1"></ref><ref name=":2"></ref>

אף על פי שהאי לא איפשר מגורים ולא היה בו יישובי קבע או תחנות קבועות, הן הודו והן בנגלדש טענו לריבונות עליו בגלל השערות על קיומם של נפט וגז טבעי באזור.<ref name=":0" /><ref name=":1" /> סוגיית הריבונות על האיים הייתה חלק ממחלוקת כללית בנוגע לגבול הימי בין שתי המדינות. המחלוקת יושבה ב-7 ביולי 2014, כאשר בית הדין הקבוע לבוררויות בהאג פסק בנושא. הפסיקה העניקה לבנגלדש כ-80% מהשטח הימי שהיה נתון במחלוקת, אך הותירה את האזור בו היה האי בידי הודו.

== גאוגרפיה ==
האי היה במרחק של שני קילומטרים מפתחו של נהר הריאבנגה המהווה את הגבול בין הודו לבנגלדש. הופעתו התגלתה על ידי לוויין אמריקאי בשנת 1974. על פי הלוויין שטחו של האי היה 2,500 מטרים רבועים.<ref name=":3"></ref> מאוחר יותר, סקרי חישה מרחוק שונים הראו כי האי התרחב בהדרגה לשטח של כ-10,000 מ"ר. גובהו המרבי של האי לא עלה מעולם על שני מטרים מעל פני הים.<ref name=":0" />

== סכסוכים ומחלוקות ==
הן בנגלדש והן הודו תבעו ריבונות על האי, אף על פי שאף מדינה לא הקימה בו יישוב קבע בגלל חוסר היציבות הגאולוגית שלו. על פי דיווחים, הודו הניפה את דגל הודו על האי בשנת 1981 והקימה שם בסיס זמני של כוחות ביטחון הגבול.<ref name=":0" /><ref name=":1" /> בבנגלדש נקרא האי Dokkhin Talpotti (דרום טלפאטי) בעוד שבהודו ניתן לו השם New Moore.

על פי קו רדקליף, שנחתם בשנת 1947 וקבע את גבולן הימי של המדינות הללו, מרכז הערוץ האמצעי של נהר הריאבנגה הוא הגבול בין המדינות. אלמלא נעלם, לקביעת הריבונות על האי הייתה עשויה להיות השפעה רבה על מיקום הגבול הימי בין המדינות.

אין הוכחות חד-משמעיות באיזה צד של האי זרם הערוץ האמצעי וייתכן שהוא השתנה עם הזמן. הודו טענה כי סקר מפורט של עומק המים מ-1981 הראה כי הערוץ זורם מצידו המזרחי של האי, ולפיכך היה האי אמור להיות בריבונות הודית.<ref name=":3" /> נתוני סקר דומים הודפסו על תרשים של האדמירליות הבריטית משנת 1990.

מנגד, ממשלת בנגלדש טענה, כי הנתונים הראו בבירור כי הערוץ הראשי זורם ממערב לאי ולפיכך האי שייך לבנגלדש.

ביולי 2014, בית המשפט הקבוע לבוררות קבע כי 19,467 קילומטרים רבועים מתוך הערוץ האמצעי, ששטחו הוא 25,000 קילומטרים רבועים יהיו שייכים לבנגלדש, אך השטח בו היה האי יהיה שייך להודו.

== היעלמות ==
במרץ 2010 טען פרופסור סוגאטה, מבית הספר ללימודי אוקיינוגרפיה באוניברסיטת ג'דאפור בקולקטה שבהודו, כי האי נעלם עקב ההתחממות הגלובלית<ref name=":0" /><ref name=":1" /><ref name=":2" />, אולם אין דיווחים נוספים התומכים בטענה זו. העלייה במפלס פני הים בעשורים שמאז הופעת האי אינה מספיקה כדי להסביר היעלמות אי בגובה של שני מטרים, אך ייתכן שלגלי וזרמי הים יש השפעה ניכרת על שטחו.

== הערות שוליים ==

קטגוריה:איים באוקיינוס ההודי
קטגוריה:הודו: היסטוריה
קטגוריה:בנגלדש: היסטוריה
קטגוריה:איים לשעבר
קטגוריה:איים לא מיושבים
טראונקירכן

טראונקירכן (בבווארית: Traunkirchen) היא עיירה במחוז גמונדן שבמדינת אוסטריה עילית באוסטריה.

==תיירות==
אגם טראונזה וההרים אשר מסביב לעיירה מספקים שלל הזדמנויות לפעילויות חוץ כמו טיולים, שיט, צלילה, סקי, שחייה וגלישה. כמו כן, העיירה ידועה בשם Fischerkanzel (דוכן הדייגים). בעיירה ממוקמת כנסיית הקהילה, שנחצבה בשנת 1753.
הכנסייה המקומית

==אוכלוסייה==
{| class="wikitable"
! שנה
! אוכלוסייה
|-
|1991
|1,742
|-
|2001
|1,745
|-
|2004
|1,761
|-
|2014
|1,621
|-
|2016
|1,623
|-
|}

==גלריית תמונות==
<gallery>
Aŭstrio-Supra-Aŭstrio-Traunkirchen.jpg|מבט עילי אל העיירה והמזח
</gallery>

==קישורים חיצוניים==

* 

קטגוריה:אוסטריה עילית: יישובים
הומו נשר רמלה

מאובני האדם שנמצאו בנשר רמלה
הומו נשר רמלה הוא אחד המאובנים האנושיים שנמצאו במהלך חפירות ארכאולוגיות בנשר רמלה בישראל. חוקרי האתר פירשו את השרידים כשייכים לאוכלוסייה נכחדת של אדם שהתקיימה לערך עד זמן קיומו של אתר נשר רמלה, כ-120,000 שנים לפני זמננו. המאובנים נמצאו ביחד עם כלי צור מסותתים ועצמות בעלי חיים שניצודו. 

== סקירה ==

אתר נשר רמלה התגלה בעקבות עבודות חציבה במפעל נשר רמלה. האתר נחפר בין השנים 2010–2011 והתגלו שם פריטים ארכאולוגיים רבים מהתקופה הפלאוליתית התיכונה. 
בשנת 2021 פרסם צוות החוקרים בכתב העת Science את מאובני האדם שנמצאו בחפירות: פיסת גולגולת ולסת תחתונה כמעט שלמה. המאובנים נמצאו בשכבה התחתונה ביותר באתר, שכבה VI, המתוארכת לכ-140―120 אלפי שנים לפני זמננו. כשנמצאה הלסת, נקבע על ידי החוקרים בראשות פרופסור ישראל הרשקוביץ מאוניברסיטת תל אביב כי האדם אינו הומו ספיינס משום עובייה של פיסת הגולגולת וחסרונו של סנטר בולט בלסת התחתונה וכי מדובר בטיפוס חדש שכונה הומו נשר רמלה.

==תגובות==
במאמר תגובה ב-Science שפרסמו אסף מרום מהטכניון ויואל רק מאוניברסיטת תל אביב, נטען כי הלסת מתאימה לחלוטין במאפייניה לניאנדרטל, ויש לסווג כך את השרידים, שאינם טיפוס חדש למדע של אדם. בתגובה שפרסם צוות חוקרי המאובן, בראשות הילה מאי, הם טוענים כי השחזורים של מרום ורק אינם מדויקים וממילא נופלים גם הם מחוץ לטווח השונות של הניאנדרטלים. בנוסף הצביעו מאי ושותפיה שניתוחם של מרום ורק כלל לא החשיב את צורתה המיוחדת וה"ארכאית" של פיסת הגולגולת, שאינה מתאימה לאדם הניאנדרטלי, ואת הגיוון הרב באוכלוסיית האדם בתקופה הפלאוליתית התיכונה שאינו ניתן לחלוקה דיכוטומית - מודרניים מול ניאנדרטלים ותו לא.

== חפצים ==
יותר מ-6,000 כלי אבן התגלו באתר. במהלך החפירה נמצאו עדויות לכלים שנעשו בטכניקת לוולואה. אוכלוסיית הומו נשר רמלה שלטה בטכנולוגיות ייצור כלי אבן שהיו ידועים בעבר בקרב הניאנדרטלים וההומו ספיינס. הצוות הארכאולוגי בראשותו של יוסי זיידנר פירש את הנוכחות של תעשיית כלים זו כעדות לאינטראקציות תרבותיות בין אוכלוסיות הומו נשר רמלה לאוכלוסיות הומו ספיינס.

==קישורים חיצוניים==

* ד"ר יונת אשחר, [https://davidson.weizmann.ac.il/online/sciencenews/תגלית-ישראלית-אדם-קדמון-חדש-למדע תגלית ישראלית: אדם קדמון חדש למדע], מכון דוידסון, 24 ביוני 2021
* 
*ד"ר יונת אשחר, [https://www.mako.co.il/news-science/2021_q4/Article-ba7d5779a78bd71027.htm?sCh=31750a2610f26110&pId=173113802 חידת האדם מנשר-רמלה: המאובן המסתורי שהתגלה בישראל - ומעורר מחלוקת בקרב מדענים],מכון דוידסון, באתר N12, 17 בדצמבר 2021

== הערות שוליים ==

קטגוריה:מינים שנכחדו: אדם
קטגוריה:מאובני טקסונים שתוארו ב-2021
קטגוריה:ישראל: היסטוריה
ג'וזף גנדה

ג'וזף גנדה (נולד ב-10 במרץ 1997) הוא כדורגלן ישראלי ממוצא קונגולזי המשחק בעמדת הקשר.

== חיים אישיים ==
גנדה נולד בישראל, לזוג מהגרים מקונגו. הוריו התגרשו בגיל צעיר, אביו עזב את ישראל, והוא גדל לבד עם אמו ואת כל ילדותו העביר בשכונות הקשות של דרום תל אביב.

== קריירת מועדונים ==
=== מכבי נתניה ===
גנדה גדל במחלקת הנוער של מכבי נתניה מליגת העל. ב-16 במאי 2015 ערך גנדה את הופעתו היחידה בקבוצה הבוגרת של המועדון, בתיקו 0-0 נגד הפועל חיפה במסגרת עונת 2014/2015.

=== עירוני קריית שמונה ===
בתום עונת חתם גנדה בעירוני קריית שמונה, גם היא מליגת העל. הוא ערך מספר הופעות עבור המועדון בגביע המדינה ובגביע הטוטו, וב-20 באוגוסט 2016 ערך את הופעת הבכורה שלו בליגה במדי המועדון, בניצחון 0–1 על מועדון ספורט אשדוד במסגרת עונת 2016/2017. בסך הכל ערך גנדה שלוש הופעות ליגה במדי המועדון.

=== הפועל תל אביב ===
בחודש ינואר 2017 חתם גנדה בהפועל תל אביב מליגת העל. ב-25 בפברואר 2017 הוא ערך את הופעת הבכורה שלו במועדון, בתיקו 0-0 נגד הפועל רעננה במסגרת הליגה. ב-24 באפריל הוא הבקיע את שער הבכורה שלו בקריירה, בניצחון 0–2 על הפועל כפר סבא, גם הוא במסגרת הליגה. בתום עונת 2016/2017, בה ערך גנדה שמונה הופעות ליגה במדי המועדון והבקיע שער אחד, ירדה הפועל תל אביב לליגה הלאומית. בעונת 2017/2018, בה שיחקה הפועל תל אביב בליגה הלאומית, ערך גנדה 11 הופעות ליגה והבקיע ארבעה שערים, ובסיומה חזרה הפועל תל אביב לליגת העל. בעונת 2018/2019 ערך גנדה 23 הופעות ליגה, בהן הבקיע שלושה שערים.

=== אאוגסבורג ===
לקראת עונת עבר גנדה לאאוגסבורג מהבונדסליגה. הוא לא זכה לדקות משחק בקבוצה הראשונה של המועדון, וערך 12 הופעות ליגה, בהן הבקיע שלושה שערים, באאוגסבורג II, קבוצת המילואים של המועדון.

=== אדמירה ואקר מדלינג ===
לקראת עונת חתם גנדה באדמירה ואקר מדלינג מהבונדסליגה האוסטרית. ב-24 באוקטובר 2020 הוא ערך את הופעת הבכורה שלו בליגה במדי המועדון, בהפסד 2–4 לריינדורף אלטאך במסגרת המחזור החמישי. בעונתו הראשונה במועדון ערך גנדה 12 הופעות ליגה, מבלי להבקיע שערים.

=== ס.ו. זנדהאוזן ===
ב-4 ביולי 2022 חתם בס.ו. זנדהאוזן.

=== מ.ס. אשדוד ===
ב-4 בדצמבר 2023 חתם במ.ס. אשדוד עד לסיום העונה. יום לאחר מכן ערך את הופעתו הבכורה בניצחון 2-1 על הפועל תל אביב. במדי הקבוצה שותף בשמונה משחקי ליגה בחודשיים.
=== בני סכנין ===
ב-5 בפברואר 2024 בחלון ההעברות של ינואר חתם בחוזה לחצי שנה עם אופציה לשנתיים נוספות בשורותיה של בני סכנין.
== קריירת נבחרות ==
בשנת 2015 שיחק גנדה שני משחקים במדי נבחרת הנוער של ישראל.

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי נתניה
קטגוריה:כדורגלני עירוני קריית שמונה
קטגוריה:כדורגלני הפועל תל אביב
קטגוריה:כדורגלני אדמירה ואקר
קטגוריה:כדורגלני ס.ו. זנדהאוזן
קטגוריה:כדורגלני מועדון ספורט אשדוד
קטגוריה:כדורגלני בני סכנין
קטגוריה:כדורגלנים ישראלים באוסטריה
קטגוריה:כדורגלנים ישראלים בגרמניה
קטגוריה:ישראלים שנולדו ב-1997
אגם אלם

אגם אלם (בבווארית: Almsee) הוא אגם השוכן בזאלצקמרגוט אשר במדינת אוסטריה עילית באוסטריה. האגם נמצא בעמק אמטל, 11 קילומטרים דרומית לעיירה גרינאו שבאלמטל. האגם שוכן בחלק הצפוני של רכס הרי טוטס גבירגה ורוחבו כ־2.3 קילומטרים על 700 מטר.

האגם מתנקז דרך נהר האלם. מאז 1965, האזור מסביב לאגם מוכרז כשמורת טבע. קונרד לורנץ ערך תצפיות חשובות על המין אווז אפור באגם.

==קישורים חיצוניים==

==הערות שוליים==

קטגוריה:אוסטריה: ימות ואגמים
יבול שיא

יבול שיא הוא כתב עת העוסק בתחום החקלאות בישראל. הוא מופץ לחקלאים, אנשי מפתח בתעשיית החקלאות ומקבלי החלטות במשרד החקלאות. כתב העת הופץ לראשונה בשנת 2007 ומופץ עד היום, בתדירות של אחת לחודש, בעלות הפצה בלבד, בכ-15 אלף עותקים.

כתב העת עוסק בין היתר בקידום החקלאות הישראלית, ניסויים ומחקרי חקלאות, המלצות הגנת הצומח, חקלאות בת קיימא ועוד.

== מאפיינים ==
כתב העת סוקר את החקלאות הישראלית בתחום ענפי הצומח. מדי חודש מתפרסמים מאמרים מקצועיים שיש בהם כדי לסייע לחקלאי בשלבי הגידול. לכתב העת מספר מדורים קבועים כגון מדור בתחום המים, מדור סוגיות משפטיות ומדור פעילות נשים בחקלאות.

== ההוצאה לאור ==
מו"ל כתב העת היא חברת כנס מדיה, המוציאה לאור את כתבי העת האחרים העוסקים במרחב הכפרי: הזמן הירוק, קו למושב, "הרפת והחלב" המופץ בקרב העוסקים ברפתות ו"אופק ירוק" העוסק בקידום אנרגיות מתחדשות וקיימות במרחב הכפרי.

עורך כתב העת הוא שמעון וילנאי, וסגן העורך הוא יצחק בר־זכאי. בין הכותבים בירחון בעבר ובהווה: ד"ר שירלי גזית, עו"ד שמואל גלנץ, עמוס דה וינטר, רו"ח אלון ראובני, דודו קוכמן, חוקרי מו"פ וחוקרי משרד החקלאות.

== תערוכת החקלאות אגרו ישראל- יבול שיא ==
תערוכת החקלאות של אגרו ישראל - יבול שיא, שנוסדה בשנת 2012, מתקיימת פעם בשנה במשך יומיים. בתערוכת החקלאות, מיוצגות מגוון של חברות אשר עוסקות בתשומות חקלאיות, כגון: חברות השקיה והדברה, דישון, אנרגיה מתחדשת, גינון, מיכון חקלאי, כלי רכב חקלאיים ועוד מספר נושאים שונים. במסגרת התערוכה מתקיימים גם כנסי חקלאות.<ref></ref><ref></ref>

בין הדוברים<ref></ref> בתערוכה בשנת 2019: רם בן ברק, אלון שוסטר, דני עטר, ניר מאיר ואבשלום וילן. בשנת 2020 לא התקיימה תערוכה עקב מגבלות הקורונה.

== ראו גם ==
* חקלאות
* החקלאות בישראל
* כתב עת

==קישורים חיצוניים==
* 

* [https://agroisrael.co.il/ אתר תערוכות אגרו שראל - יבול שיא]

==הערות שוליים==

קטגוריה:עיתונות בעברית
קטגוריה:ישראל: חקלאות
קטגוריה:ישראל: כתבי עת
קטגוריה:אור יהודה
קופטוס

קופטוס (בערבית: قفط, קיפט; בקופטית: Ⲕⲉϥⲧ, קפט וגם קבּטוֹ; ביוונית עתיקה: Κόπτος, קופטוס) היא עיירה קטנה במחוז קינא במצרים, השוכנת 43 קילומטרים צפונה ללוקסור. העיירה התקיימה כבר באלף החמישי לפנה"ס ושימשה כמרכז לנתיבי השיירות שחיברו בין עמק הנילוס לבין ים סוף וכן לדרך שהוליכה דרומה לארץ פונט הקדומה (סומליה ואריתריאה של ימינו).

== היסטוריה ==
העיירה הייתה בעלת חשיבות רבה בתקופות מצרים העתיקה בשל קרבתה למכרות זהב וקוורציט במדבר המזרחי. המקום היה קשור לאל המצרי מין ולאלה איזיס, שעל פי האגדה מצאה בו חלק מגופתו של אוסיריס. חשיבותה לא פחתה בתקופת מצרים התלמאית. הקיסר הרומי אוגוסטוס אף תרם לבניינה. היא נהרסה בשנת 292 לספירה על ידי דיוקלטיאנוס. במאה ה-6 נקראה בשם יוסטיניאנופוליס, לכבוד יוסטיניאנוס הראשון, קיסר האימפריה הביזנטית. קופטוס הייתה מרכז לקהילה נוצרית, שהשאילה את שמה לנוצרים הקופטים. במאה ה-13 עדיין פעלו בסביבתה מנזרים נוצרים. העיירה איבדה מכוחה אחרי הכיבוש עות'מאני בתחילת מאה ה-16.

חשיבותה של העיירה בזמננו היא בעיקר בשרידי המקדשים של מצרים העתיקה ובשל הכביש הסלול (256) ממנה לקוסייר בחוף הים האדום. אוכלוסייתה של העיירה הוערכה ב-2021 בכ-22,000 נפש.

==קישורים חיצוניים==

* 

== הערות שוליים ==

קטגוריה:עיירות
קטגוריה:מצרים: יישובים
טוטס גבירגה

טוטס גבירגה (בבווארית: Totes Gebirge) הוא רכס הרים במדינת אוסטריה עילית שבאוסטריה. הרכס מהווה חלק מהרי האלפים הגיריים הצפוניים . הרכס שוכן בין זאלצקמרגוט והאלפים האנשטלים .

== אטימולוגיה ==
השם Totes Gebirge נגזר מהמילים הגרמניות: "tot" שמשמעותה "מת", בהתייחס לחוסר הצמחייה לכאורה, ו- "Gebirge" שפירושה "רכס הרים". כלומר: "רכסי המתים". 

== גאוגרפיה ==
האזור הוא רמה קרסטית גדולה עם שיפולים תלולים, וכמה פסגות הרים מעל מתנשאות למעל 2,000 מ'. הנקודה הגבוהה ביותר היא פסגת גרוסר פריאל , בגובה 2,515 מטר.
תמונה פנורמית של הרכס.

==קישורים חיצוניים==

קטגוריה:אוסטריה: גאוגרפיה
קטגוריה:הרי האלפים
רבי חנינא בן רבי יוסי הגלילי

רבי חנינא בן רבי יוסי הגלילי היה תנא שחי במאה ה-2. בן הדור הרביעי לתנאים, הדור שאחרי מרד בר כוכבא. היה מחכמי אושא, בנו של רבי יוסי הגלילי.

מוזכר בשני מקומות בלבד בגמרא. פעם אחת במחלוקת לגבי קידוש החודש, ופעם אחרת במחלוקת לגבי גדייו ותרנגוליו שמצאן שחוטים.

נקבר, לפי המסורת, ביישוב דלתון בגליל, בסמוך לקבר אביו רבי יוסי הגלילי, ואחיו רבי אליעזר בן רבי יוסי הגלילי ושמואל בן רבי יוסי הגלילי.

==הערות שוליים==

קטגוריה:הדור הרביעי לתנאים
קרחון אוטאגו

קרחון אוטגו (באנגלית: Otago Glacier) הוא קרחון ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

אורכו של הקרחון 37 קילומטרים.

גובהו של הקרחון 300 מטרים מעל פני הים.

הקרחון מנקז את המדרונות הצפון-מזרחיים של הר מרקהאם.

הקרחון נשפך אל קרחון נמרוד, בסמוך ממזרח לפסגות סבאטון.

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961 – 1962.

הקרחון נקרא על שמה של אוניברסיטת אוטגו שבניו זילנד.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11201 קרחון אוטאגו] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21590 קרחון אוטאגו] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=129734 קרחון אוטאגו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10730&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אוטאגו] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6622738.html קרחון אוטאגו] באתר mindat
* [http://distancebetween.info/otago_glacier מחשבון מרחקים - המרחק מקרחון אוטאגו לאתרים סמוכים]
* [https://www.meteoblue.com/en/weather/current/otago-glacier_antarctica_6622738 מזג אוויר נוכחי עדכני בקרחון אוטאגו] (וכן זמני זריחת/שקיעת שמש/ירח עדכניים)
** [https://www.meteoblue.com/en/weather/14-days/otago-glacier_antarctica_6622738 תחזית מזג אוויר עדכנית ארוכת טווח עבור קרחון אוטאגו]
** [https://www.meteoblue.com/en/weather/historyclimate/weatherarchive/otago-glacier_antarctica_6622738 נתוני מזג אוויר היסטוריים עבור קרחון אוטאגו]
** [https://www.meteoblue.com/en/weather/archive/yearcomparison/otago-glacier_antarctica_6622738 סטטיסטיקות מזג אוויר עבור קרחון אוטאגו]

== הערות שוליים ==

אוטאגו
מוריס מאירסון

מוריס מאירסון (17 בדצמבר 1893 – 25 במאי 1951) היה בעלה של גולדה מאיר (לימים ראש ממשלת ישראל).

== ביוגרפיה ==
מאירסון נולד ב-17 בדצמבר 1893 בשיקגו, אילינוי, ליצחק וללסה רבקה לבית פליישמן. מאירסון אהב מוזיקה ושירה ובבחרותו הצטרף לחבורת הצעירים היהודים הסוציאליסטים.

בשנת 1915 הכיר מאירסון את גולדה מאבוביץ' בתקופה בה שהתה גולדה אצל אחותה ובעלה.

בהשפעת בואם למילווקי של מבקרים מארץ ישראל כדוד בן-גוריון ויצחק בן-צבי, התגבשה בגולדה נחישות לעלות לארץ ישראל, והיא הצליחה לשכנע את מוריס לעלות עימה בעתיד. ב-24 בדצמבר 1917 התחתנו השניים בבית הוריה של גולדה במילווקי, ועל אף שהעדיפה חתונה אזרחית, שוכנעה על ידי אמה לערוך נישואים יהודיים.

בחורף 1918 זכתה גולדה להכרה על פעילותה כשנבחרה על ידי הקונגרס היהודי האמריקאי לאחת מהצירות של מילווקי. למורת רוחה של משפחתה, היא הרבתה בנסיעות פוליטיות על חשבון זמנה עם בעלה.

ב-1921 הפליגו מאירסון יחד עם אחותה של גולדה ומשפחותיהן לארץ ישראל בספינה רעועה בשם "פוקהונטס"
(SS Pocahontas). הנסיעה, שהייתה צפויה לארוך שבועיים, ארכה 44 ימים והייתה רצופת אסונות ואירועים מוזרים אחרים, בהם שביתת מלחים, התאבדותו של רב החובל, והתערערות נפשו של אחיו. הספינה הגיעה ליפו, אולם הסבלים הערבים סירבו להוריד את העולים לחוף, והספינה המשיכה לנמל אלכסנדריה שבמצרים. משם הגיעו מאירסון ושאר העולים ביולי 1921 ברכבת לתל אביב.

עם הגעתם לארץ ישראל התגוררו שתי המשפחות בדירה שכורה בתל אביב. מתל אביב עברו הזוג מאירסון למרחביה בעמק יזרעאל, שבו היה לזוג מאירסון ידיד ותיק מאמריקה. במרחביה חששו תחילה ממי שנראתה כבת תפנוקים אמריקאית שבהגיעה לארץ ישראל העדיפה לעסוק בהוראת אנגלית ולא בעבודת כפיים, אולם בסוף ניאותו לקבלה.

מוריס התקשה להסתגל לתנאי החיים הקשים ולחוסר הפרטיות. הוא גם סירב בעקשנות להביא ילד לעולם כל עוד התגוררו בקיבוץ, ויאלצו לגדלו בדרך השיתופית שהייתה נהוגה בקיבוץ. בעקבות מחלתו ונפילתו למשכב למשך כמה שבועות, המליץ להם הרופא לעזוב את מרחביה בהקדם האפשרי. במרץ 1923, לאחר שהות של כשנה וחצי בקיבוץ, חזר הזוג לתל אביב ואחר כך עבר לירושלים, שם סידר להם דוד רמז עבודה במשרדי סולל בונה. מוריס עבד בהנהלת חשבונות וגולדה עבדה כקופאית במשרה חלקית. בירושלים נולדו להם בן ובת - מנחם ושרה.
ב-1928 הציע לה דוד רמז, שהתיידד עמה, היה ער למצוקתה, ולימים אף הפך למאהב שלה, לשמש מזכירת מועצת הפועלות בהסתדרות. תפקיד זה הפך את מאירסון, שהייתה שייכת למפלגת "אחדות העבודה" שלימים הפכה למרכיב מרכזי של מפא"י, לראש ארגון נשים ציוני גדול. היא ניהלה חיים עמוסי פעילות ונסיעות, והייתה לנואמת נחשבת.

מפאת העבודה היה עליה לעבור ב-1928 לתל אביב עם ילדיה. באותה תקופה בעלה פקד אותה רק בסופי שבוע. חיי הנישואים שלהם החלו להתפורר, ובשנת 1943 נפרדו במוצהר, אולם הם מעולם לא התגרשו, ונותרו נשואים עד לפטירתו.

ב-25 במאי 1951 נפטר מוריס מאירסון בגיל 57 בעת שביקר בביתה של מאיר בירושלים, כאשר התכוננה לחזור ארצה מניו יורק ולא שהתה בביתה. הוא נטמן בבית העלמין נחלת יצחק.<ref></ref>

== הערות שוליים ==

קטגוריה:בני זוג של שרי ממשלת ישראל
קטגוריה:אנשי העלייה השלישית
קטגוריה:ישראלים ילידי ארצות הברית
קטגוריה:יהודים אמריקאים
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1893
קטגוריה:ישראלים שנפטרו ב-1951
פארסכור

פארסכור (בערבית: فارسكور) היא אחת הערים במחוז דמיאט במצרים, והיא הבירה של נפת פארסכור.

בעיר נערך קרב פארסכור בשנת 1250, במהלך מסעות הצלב. לפני מהפכת הקצינים החופשיים, פארסכור הייתה חלק ממחוז א-דקהלייה. נכון ל-2006, כיום יש בפארסכור כ-36,850 תושבים.<ref></ref>

== ראו גם ==
* קרב פארסכור

== הערות שוליים ==

קטגוריה:מצרים: ערים
ז'אן-באטיסט לאנדה

ז'אן-באטיסט לאנדה.
ז'אן-באטיסט לָאנְדֶה (בצרפתית: Jean-Baptiste Landé, מת ב-26 בפברואר 1748) היה רקדן בלט צרפתי, שפעל בשוודיה, דנמרק ורוסיה. הוא מייסד בלט מריאינסקי הרוסי.

== שוודיה ==
לנדה עבד בשירות חצר המלכות הפולנית בדרזדן כאשר פרדריק הראשון, מלך שוודיה הזמין אותו לחצרו בשנת 1721. הוא מונה למנהל המחולות של החצר השוודית וב-1723 היה למנהל תיאטרון האופרה הצרפתי בבולהוסט בסטוקהולם, שלו נתן את השם "האקדמיה המלכותית למוזיקה ולמחול". ב-1726 היה למנהל בלט אורח של התיאטרון הראשון בדנמרק, ה"Lille Grönnegade theatre" (1728-1722), שם הופיע עם אשתו.

== דנמרק ==
הוא עזב את שוודיה ב-1728, בעקבות סכסוך עם השחקן שארל לנגלואה, שקרא תגר על מעמדו בתיאטרון כשארגן בעצמו את מחזותיו הוא בבולהוסט. לנדה יצא לדנמרק, שם נסגר באותה שנה התיאטרון היחיד הפעיל, וניסה לפתוח תיאטרון משלו, אבל בשנים 1730–1746 חל איסור על תיאטרון בדנמרק, ולאנדה התפרנס מהוראת מחול.

== רוסיה ==
בשנת 1734 הוזמן לאנדה לרוסיה, שם התמנה למנהל בלט באקדמיה הצבאית. לאחר הופעת בלט לפני אנה, קיסרית רוסיה בשנת 1735, נוסד בית הספר הרוסי לבלט בשנת 1738, עם לאנדה כמנהל הבלט. הוא הכשיר את הרקדנים הראשונים ברוסיה, שנאספו מבין אנשי הסגל בארמון המלכו תי: טימופיי בובליקוב, ניקולאי צ'וגלוקוב, אפאנאסי טופורקוב, איוואן שאטילוב, ניקולאי טולובייב, סרגיי צ'אלישקין, אנדריי זאמרין ואנדריי נסטרוב. מן הנשים גויסו יליזווטה, אבדוטיה טימופייבה ואקסיניה סרגייבה.

לאנדה היה מדריך הריקוד של קתרינה הגדולה אחרי בואה לרוסיה בשנת 1744.

== קישורים חיצוניים ==

<div class="mw-content-ltr">
* [https://web.archive.org/web/20080117021933/http://www.vaganova.ru/eng/hist_eng.html vaganova.ru]
* [https://web.archive.org/web/20110721191203/http://www.michaelminn.net/andros/index.php?lande_jean_baptiste michaelminn.net]
* [http://www.aha.ru/~vladmo/d_txt3.html From the Biography of the First Russian Ballet Company, By Ludmila Starikova, Ph.D. ]
* [http://www.bournonville.com/bournonville46mainFrame.html#3 The history of the Royal Danish Ballet, by Erik Aschengreen]
</div>

==הערות שוליים==

קטגוריה:רקדני בלט צרפתים
קטגוריה:מנהלי בלט
קטגוריה:בלט
קטגוריה:צרפתים שנולדו ב-1697
קטגוריה:צרפתים שנפטרו ב-1747
עשרה ברמדאן (עיר)

עשרה ברמדאן (בערבית: العاشر من رمضان, תעתיק מדויק: אלעאשר מן רמצ'אן) היא עיר במחוז א-שרקיה שבצפון מצרים. עשרה ברמדאן היא בין הערים המתועשות ביותר במצרים. לפי אומדן רשמי מתאריך 1 ביולי 2023 אוכלוסיית העיר מנתה 263,321 בני אדם.

היא נהנית מקרבה לבירת מצרים, קהיר, ונחשבת לחלק מקהיר רבתי. העיר נוסדה בשנת 1977 במטרה למשוך מהגרים ומקומיים מתוך כוונה לספק הזדמנויות תעסוקה לנוער המדינה, כמו גם להרחיק אנשים מעמק הנילוס כדי להקל על הלחץ על התשתיות הקיימות ולהפחית עומסים. העיר נקראה על שם התאריך ב בו פרצה מלחמת יום הכיפורים, ומבחינה זו יש בשם דמיון אטימולוגי למקרה של העיר שישה באוקטובר.

==מיקום==
עשרה ברמדאן ממוקמת על הכביש המהיר המדברי של קהיר-איסמעיליה, במרחק 46 ק"מ מקהיר ו-20 ק"מ מהעיר בילביס.

==כלכלה==
===חקלאות===
47 מיליון לירות מצריות הושקעו בייעור בעיר.

===תעשייה===
חלק מהתעשיות הקיימות בעיר כוללות תעשיות אלקטרוניקה, עיבוד מזון, בגדים מוכנים, פלסטיק, נייר, טקסטיל, חומרי בניין, פלדה, תרופות ורהיטים. ישנם אזורי תעשייה רבים בעיר.

==קישורים חיצוניים==

==הערות שוליים==

קטגוריה:מצרים: ערים
קטגוריה:יישובים שהוקמו ב-1977
קטגוריה:מלחמת יום הכיפורים: אבידות והנצחה
הקורפוס ה-16 (האימפריה העות'מאנית)

הקורפוס ה-16 של האימפריה העות'מאנית (בטורקית: 16 ncı Kolordu או On Altıncı Kolordu) היה קורפוס של הצבא העות'מאני. הוא הוקם במהלך מלחמת העולם הראשונה.

== היסטוריה ==
הקורפוס לחם במהלך קרב ביטליס, כחלק מהמערכה בקווקז במלחמת העולם הראשונה, תחת פיקודו של מוסטפא כמאל פאשה, אשר הביא לעצירת ההתקדמות הצבאית הרוסית לעבר אסיה הקטנה. לאחר הקרב מונה מוסטפא כמאל למפקד הארמייה השנייה.

== סדר הכוחות ==
=== סדר הכוחות, אוגוסט 1916, דצמבר 1916 ===
באוגוסט 1916, בדצמבר 1916, הקורפוס נבנה כך:<ref name="Erickson134-154">Edward J. Erickson, Order to Die: A History of the Ottoman Army in the First World War, Greenwood Press, 2001, , p. 134, 154.</ref>
* הקורפוס ה-16 (קווקז)
** הדיוויזיה ה-5, הדיוויזיה ה-8

=== סדר הכוחות, אוגוסט 1917 ===
באוגוסט 1917 נבנה הקורפוס כדלקמן:<ref name="Erickson170">Edward J. Erickson, Order to Die: A History of the Ottoman Army in the First World War, Greenwood Press, 2001, , p. 170.</ref>
* הקורפוס ה-16 (קווקז)
** הדיוויזיה ה-5, הדיוויזיה ה-8

== הערות שוליים ==

16
יחסי אוסטריה–כווית

שר החוץ האוסטרי [[סבסטיאן קורץ נפגש עם עמיתי הכוויתי סבאח אל-ח'אלד א-סבאח בשולי ועידת מינכן לביטחון, 2015]]
יחסי אוסטריה–כווית הם יחסי החוץ בין אוסטריה וכווית.

== סקירה כללית ==
שתי המדינות כוננו יחסים דיפלומטיים בשנת 1965. השגרירות האוסטרית בכווית סיטי נחנכה רשמית בשנת 1979. השגריר האוסטרי הראשון נכנס לתפקידו בשנת 1983. בשנת 1984 כווית פתחה את שגרירותה בבירה האוסטרית וינה. החשיבות הגוברת של כווית כשוק הסחורות, כמדינת מעבר ושוק פיננסי גרמה להעצמת היחסים הדו-צדדיים. ביקורו של קנצלר אוסטריה ברונו קרייסקי בשנת 1981 עמד בתחילת ההתפתחות הזו.

שר החוץ האוסטרי ארווין לנץ ביקר בכווית בשנת 1984, ובשנת 1986 הגיע שר החוץ הכוויתי והאמיר הנוכחי, שייח' סבאח אל-אחמד אל-ג'אבר אל-סבאח לווינה. נקודת שיא נוספת ביחסים הדו-צדדיים הייתה ביקורם של נשיא אוסטריה קורט ולדהיים וסגן הקנצלר אלויס מוק בכווית בשנת 1988. בשנת 1996 ביקרה מזכירת המדינה האוסטרית בניטה פררו-ולדנר בכווית, ובעקבותיה הגיע ביקור נוסף במאי 2003.

בנובמבר 2004 נשיא יו"ר המועצה הלאומית של אוסטריה, אנדראס קול, נפגש עם חברי הנהגת המדינה בכווית. במאי 2007, שרת החוץ האוסטרית, אורסולה פלסניק, נפגשה גם עם נציגי המדינה הכווייתיים המובילים, האמיר, ראש הממשלה, שר החוץ ויו"ר העצרת.

השיא האחרון ביחסים בין שתי המדינות היה בביקור הרשמי של נשיא הבנק המרכזי האוסטרי היינץ פישר בפברואר 2009, אשר לווה על ידי שר הכלכלה האוסטרי, ריינהולד מיטרלהנר ושר הבריאות האוסטרי, אלויס שטגר. התקיימו שיחות עם האמיר, נסיך הכתר, סגן ראש הממשלה וכן יו"ר האספה. הנשיא הפדרלי חנך גם את הפורום הכלכלי האוסטרי-כווית. סגן נשיא אוסטריה של לשכת המסחר האוסטרית יחד עם נשיא לשכת המסחר והתעשייה של כווית חתמו על פרוטוקול של שיתוף פעולה דו-צדדי.

ב-2019 ביקר בכווית הקנצלר סבסטיאן קורץ אשר נפגש עם האמיר ובכירים נוספים בממשל ובעולם העסקים.

== יחסים כלכליים ==
במהלך המחצית הראשונה של שנות השמונים, היקף הסחר השנתי היה סביב 45–48 מיליון אירו לפני ירידה לכ-22–23 מיליון אירו בשנים שלאחר הפלישה העיראקית לכווית ב-1990. בשנת 1996, שוב הגיע הסחר לסכום של יותר מ-40 מיליון אירו. באמצע שנות האלפיים היקף חילופי הסחורות טיפס לקצת פחות מ-70 מיליון אירו בשנה. בשנת 2008 נחצה לראשונה רף 100 מיליון אירו. השיא הגיע בשנת 2013 כאשר היקף המסחר, בין היתר בשל ייצוא הנפט הכוויתי לאוסטריה, עמד על 520 מיליון אירו. בשנת 2016 הוחלפו סחורות בשווי כולל של 120 מיליון אירו.

עשרות אלפי כוויתים מבקרים באוסטריה באופן קבוע, רובם מגיעים במהלך חודשי הקיץ. מדינות זלצבורג, וינה וטירול הן בין היעדים המובילים לתיירים מכווית.

== נציגויות דיפלומטיות ==
* כווית מחזיקה באוסטריה שגרירות בווינה.
* אוסטריה מחזיקה בכווית שגרירות בכווית סיטי.

==קישורים חיצוניים==

== הערות שוליים ==
הדיוויזיה ה-19 (האימפריה העות'מאנית)

הדיוויזיה ה-19 של הצבא העות'מאני (בטורקית: 19. Piyade Tümeni) הייתה דיוויזיה עות'מאנית שלחמה במלחמת העולם הראשונה.

== היסטוריה ==
ב-20 בינואר 1915 מונה מוסטפא כמאל פאשה למפקד הדיוויזיה, ועד מהרה היא הוצבה בחצי האי גליפולי. הדיוויזיה לחמה בגבורה במהלך מערכת גליפולי ולזכותה נזקף חלק גדול מעמידת הכוחות העות'מאניים נגד כוחות מדינות ההסכמה. בינואר 1916 הועברה הדיוויזיה יחד עם הדיוויזיה ה-20 לגליציה, שם הן לחמו כחלק מהקורפוס ה-15 נגד כוחות צבא האימפריה הרוסית. באוגוסט 1917 הועברה הדיוויזיה כחלק מהקורפוס ה-15 לארץ ישראל, שם היא לחמה במהלך קרב באר שבע. לאחר מכן לחמה הדיוויזיה בקרבות בארץ ישראל, עד להשמדתה בקרב מגידו.

== מפקדים ==
* 20 בינואר 1915 - 8 באוגוסט 1915: מוסטפא כמאל אטאטורק
* 8 באוגוסט 1915 - 16 באוקטובר 1916: מהאמט שפיק אקר 
* החל מ-16 באורטובר 1916: אהמט סאדאת דוגרואר (Ahmet Sedat Dogruer)
* סמי סאביט קאראמאן 

== סדר כוחות ==
* רגימנט הרגלים ה-57
* רגימנט הרגלים ה-72
* רגימנט הרגלים ה-77
* מחלקת מקלעים
* גדוד הפרשים החמישי
* 4 גדודי ארטילריה

== לקריאה נוספת ==
* ארצ'יבלד וייוול, מסעי המלחמה בארץ-ישראל, הוצאת מערכות, 1951, בתרגום עמיהוד ארבל (עמודים 114-115, 143, 168)
* ג'ון ד. גריינג'ר, הלחימה על ארץ-ישראל 1917, הוצאת מודן בשיתוף הוצאת 'מערכות', 2006

קטגוריה:דיוויזיות האימפריה העות'מאנית
יחסי ונואטו–קובה

יחסי ונואטו–קובה הם היחסים הבילטרליים שבין ונואטו לקובה. יחסים אלו החלו זמן קצר לאחר שונואטו קיבלה את עצמאותה מצרפת ובריטניה ב-1980. ונואטו וקובה החלו לקיים יחסים דיפלומטיים רשמיים בשנת 1983.<ref name="hommes"></ref>

== היסטוריה ==
ונואטו הצטרפה לארגון המדינות הבלתי-מזדהות בשנת 1983, ויצרה בשנת 1986 יחסים דיפלומטיים הן עם ברית המועצות והן עם ארצות הברית.

בשנת 1984, ביקרה משלחת דיפלומטית קובנית בוונואטו על מנת לחזק את היחסים בין המדינות.

ונואטו הייתה מקום הולדתו של הסוציאליזם המלנזי , דוקטרינה שקודמה על ידי ראש הממשלה וולטר ליני , המשלבת בין סוציאליזם, נצרות וערכים מלנזיים מסורתיים, שהקנתה לוונואטו וקובה מידה מסוימת של שותפות אידאולוגית - אם כי ניתן לראות את הסוציאליזם המלנזי כקרוב יותר לקומוניזם הנוצרי מאשר למרקסיזם. אולם בשנת 1983, שר החוץ של ונואטו, סלה מוליסה הצהיר כי הצטרפותה של ונואטו למדינות הבלתי-מזדהות נולדה מתוך רצון לנייטרליות, וכי "ממשלת ונואטו אינה דבקה באידאולוגיה כלשהי". ליני איבד את תפקידו ב-1991, ותחת יורשו מקסים קרלוט קורמן, ההתקרבות לקובה, לוב וברית המועצות דעכה.<ref>MILES, William F.S., Bridging Mental Boundaries in a Postcolonial Microcosm: Identity and Development in Vanuatu, Honolulu: University of Hawaii Press, 1998, , pp.25-6</ref>

בשנות ה-2000, התעוררו היחסים הרדומים שבין שתי המדינות, במיוחד לאור המעורבות האזורית של קובה באוקיינוס השקט. קובה מעניקה כיום סיוע רפואי לוונואטו ולמדינות אחרות באוקיאניה. החל מספטמבר 2008, שבעה עשר ונואטים לומדים רפואה בקובה, כאשר הוצאותיהם משלמות על ידי הממשלה הקובנית.<ref>[http://www.cubanews.ain.cu/2008/0929especialnusa.htm "Small Island States and Global Challenges"], Cuban News Agency, September 30, 2008</ref> במקביל, רופאים קובנים נשלחו לעבוד בוונואטו.<ref>[http://www.plenglish.com:80/article.asp?ID=%7B771AA7E5-B9F3-4129-AFF7-208C0DC1D65D%7D)&language=EN "Cuban Physicians to Aid 81 Nations"], Prensa Latina, March 29, 2008</ref> בספטמבר 2008 התקיימה ועידה בינלאומית בהוואנה עם נציגי ונואטו וקובה. בוועידה דנו המשתתפים ב"חיזוק שיתוף הפעולה בתחומי הבריאות, הספורט והחינוך. בנוסף על כך, הרשויות הקובניות התחייבו לסייע למדינות האוקיינוס השקט בהתמודדות עם משבר האקלים.<ref></ref><ref></ref>

== הערות שוליים ==
Battlefield V

Battlefield V הוא משחק ירי בגוף ראשון שפותח על ידי DICE ושווק על ידי Electronic Arts. המשחק, כמו קודמיו בסדרת באטלפילד, תומך במצב משחק און ליין מרובה משתתפים (Multiplayer) בנוסף למצב שחקן יחיד "קמפיין" (Single Player). המשחק יצא לאור ב-20 בנובמבר 2018 לפלטפורמות Windows, פלייסטיישן 4 ו-Xbox One. המשחק מתרחש בזמן מלחמת העולם השנייה.

== עלילת המשחק ==
המשחק מתרחש במהלך מלחמת העולם השנייה, ולאורך עלילתו מציג את השדרוגים שהוצגו בשדה הקרב בחזיתות השונות.
* "My Country Calling" - פרולוג:

המשחק נפתח בסצנה מתוך המשימה "Storm of Steel" בבאטלפילד 1 ובה חייל אמריקאי מתייצב מול חייל גרמני והשניים לא יורים אחד בשני, אלא מורידים את הנשק כלפי מטה. לאחר מכן נשמעת הכרזת המלחמה של בריטניה נגד גרמניה הנאצית על ידי נוויל צ'מברלין. השחקן מבקר בחמש חזיתות שונות, הראשונה כצנחן בריטי בנרוויק, השנייה כמפקד טנק טיגר גרמני ליד טוברוק (במשימה האחרונה יחזור השחקן לשחק כאותו מפקד), השלישית כצלף צרפתי בתוניסיה שאורב ליחידה גרמנית, הרביעית כטייס קרב גרמני הנלחם נגד הפצצת חיל האוויר המלכותי מעל המבורג והחמישית והאחרונה כחייל בריטי שנלחם עד כוחותיו האחרונים נגד מתקפה נאצית.
* 1942 - Under No Flag:

המשימה הראשונה בקמפיין מספרת את סיפורו הדמיוני של בילי ברידג'ר, שודד בנקים בריטי שנעצר וחתם על עסקה עם הצבא הבריטי. ברידג'ר נשלח יחד עם ג'ורג' מייסון, לוחם קומנדו מבוגר ומנוסה בשירות הסירות המיוחד לצפון אפריקה. מטרת המשימה היא להניח פצצות על מטוסי שטוקה גרמניים. לאחר מכן צריך השחקן להרוס את האספקה של הלופטוואפה בבסיס אחר ולהרוס שתי תחנות רדאר שנמצאות בקרבת מקום. בנוסף צריך ברידג'ר לנטרל בונקר תמיכה גרמני לאחר שגרם לפציעתו של מייסון בחלק הראשון של המשימה, הוא אוסף את הציוד הנדרש וגם משדר קוד מורס לחמ"ל הבריטי, שאותו הגרמנים קולטים ובתגובה שולחים לכיוון ברידג'ר ומייסון גלי תקיפה של חיל רגלים ושריון, לקראת סוף המשימה מגיעה התגבורת של הבריטים והם מחלצים את ברידג'ר ומייסון. המשימה מספרת את סיפורם של לוחמי שירות הסירות המיוחד (SBS) שביצעו משימות שתרמו לצבא הבריטי.
* 1943 - Nordlys:

המשימה השנייה במערכה מספרת את סיפורה של סולביג פיה ביורנסטאד, לוחמת גרילה נורווגית הפועלת לחילוץ אמה שנאסרה על ידי הגרמנים במטרה שתעזור להם להפיק מים כבדים על מנת ליצור פצצת אטום. סולביג חודרת לתוך תחנת הכוח בנרוויק, שמה היא מוצאת את אמה ומחלצת אותה. הן נפגשות מחדש בגשר שם הן נתפסות על ידי הגרמנים. אמה של סולביג נותנת לה את המעטפה שמכילה את המידע הדרוש להריסת התהליך האטומי ולאחר מכן דוחפת אותה מהגשר ונכנעת לגרמנים. בחלק השני של המשימה צריך לשרוד ולהילחם בהיפותרמיה שממנה השחקן ימות אם לא ימצא מדורה להתחמם בה, בנוסף צריך להילחם בחיילים שנמצאים בקרבת המדורות. בחלק השלישי של המשימה צריך להרוס שלושה מבנים ברחבי העיירה נרוויק ולבסוף להגיע לבונקר שבו נשמרים המים הכבדים. המשימה מבוססת על החבלה בייצור המים הכבדים בנורווגיה.

==קישורים חיצוניים==

* 
* 

קטגוריה:משחקי וידאו משנת 2018
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:Battlefield
קטגוריה:משחקי וידאו שפותחו בשוודיה
קטגוריה:משחקי באטל רויאל
מיוטיים

מיוטיים (שם מדעי: Myotinae) הוא תת-משפחה של עטלפים ממשפחת הנשפוניים. תת-משפחה זו הוגדרה ב-1942 בידי הזואולוג ג'ורג' הנרי המילטון טייט . בתחילה היה בתת-המשפחה רק סוג אחד - נשפון (Myotis), אך בהמשך שויכו אליה מיני נשפונים נוספים שאינם שייכים לתת-המשפחה נשפונים, לרוב לאחר שהופרדו מהסוג הראשי.

עטלפים אלה קטני ממדים והם פעילי לילה מובהקים המשתמשים באקולוקציה. הם נחים לרוב במערות רחבות וחללים אחרים ויוצאים בלילות בלהקות גדולות, העוזרות להם להתגונן מטורפים. הם ציידי חרקים המסייעים להדברת מזיקים רבים. עם זאת חלקם בסכנה עקב פעילות אנושית.

==מיון==
* סוג ומין יחיד עטלף כסוף-שיער (Lasionycteris noctivagans)
* סוג: נשפון (Myotis) - כולל מעל 90 מינים.
* סוג: Cistugo - כולל שני מינים. בעבר השתייכו לסוג נשפון.
* סוג: Submyotodon - כולל שני מינים. בעבר השתייכו לסוג נשפון.
* סוג ומין יחיד: נשפון דיסקתי (Eudiscopus denticulus)

== קישורים חיצוניים ==

קטגוריה:טקסונים שתוארו בידי ג'ורג' הנרי המילטון טייט
קטגוריה:בעלי חיים שתוארו ב-1942
קטגוריה:נשפוניים
ארתור דסמאס

ארתור דסמאס (בצרפתית: Arthur Desmas; נולד ב-7 באפריל 1994) הוא כדורגלן צרפתי המשחק בעמדת השוער בלה האבר.

דסמאס התחיל את הקריירה שלו במועדון הנוער של ברסט, אך לא הצליח לעלות לקבוצה הראשונה והצטרף בקיץ 2015 לנירוט. הוא התחיל את הקריירה המקצועית שלו בנובמבר 2016 במשחק בגביע הצרפתי נגד סטיד מוריס ואת הופעת הבכורה בליגה ערך יותר מאוחר במהלך העונה.

== קריירה ==
דסמאס נולד בברסט בצפון מערב צרפת. הוא שיחק בקבוצת הילדים של פולוגומור לפני הצטרף לברסט בגיל 11, בהתחלה כשחקן שדה אך עבר לשער בגלל גובהו. במהלך עשר השנים הבאות הוא שיחק בברסט, וייצג את נבחרת צרפת עד גיל 17.<ref></ref> הוא שיחק מספר משחקים בשביל הקבוצה בליגה החמישית בצרפת בין 2012 ל־2015.<ref></ref> בסוף עונת 2014/2015 דסמאס עבר לתקופת ניסיון לקבוצת הליגה שנייה נירוטס, שחיפשה שוער חדש בעקבות עזיבתם של רודולף רודס ולוקאס בוב. תקופת הניסיון הייתה מוצלחת ודסמאס חתם לעונה אחת ב-23 ביולי 2015.<ref></ref><ref></ref> במהלך העונה הראשונה הוא היה השוער השלישי אחרי פול דלקרסיס וסטורין אלאגבה, ולכן שיחק בעיקר בקבוצת המילואים, שם הופיע ב-17 משחקים. הוא גם שימש כמחליף בקבוצה הראשונה שש פעמים במהלך העונה ובסופה הוצע לו חוזה לשנתיים.<ref></ref>

בעקבות מכירת דלקרסיס ללוריאן בקיץ 2016, דסמאס קודם לשוער השני אחרי אלגאבה ולפני הרכש החדש אלכסנדר בוכרד. הוא ערך את הופעת הבכורה שלו במהלך עונת 2016/2017 בניצחון 2–1 על סטייד מוניטס בסיבוב השביעי של הגביע הצרפתי.<ref></ref><ref></ref> הוא המשיך לשחק בכל חמשת המשחקים בגביע באותה העונה,<ref></ref> עד הריצה שהסתיימה בהפסד לאלופה פריז סנט ז'רמן.<ref></ref><ref></ref> ב-17 במאי 2017 דסמאס ערך את הופעת הבכורה שלו בליגה השנייה בצרפת, כשנבחר לשחק במקום אלגאגבה במשחק הבית האחרון של העונה שנגמר תוצאה 2-2<ref></ref> מול שטרסבורג.<ref></ref>

== קישורים חיצוניים ==

== הערות שוליים ==

קטגוריה:כדורגלני קלרמון פוט
קטגוריה:קשרי כדורגל צרפתים
קטגוריה:כדורגלני לה האבר
קטגוריה:צרפתים שנולדו ב-1994
אביחי מיבר

אביחי מיבר (נולד ב-1976) הוא קצין צה"ל בדרגת תת-אלוף המכהן כקצין המשטרה הצבאית הראשי (קמצ"ר).

== ביוגרפיה ==
מיבר נולד וגדל בצפת. אמו בת למשפחה שעברה את השואה, ואביו דור שביעי בארץ<ref name=":0"></ref>.

מיבר התגייס לחיל המשטרה הצבאית בשנת 1994 ומאז ביצע שורת תפקידי ליבה בחיל<ref name=":1"></ref>.

במחצית העשור הראשון של המאה ה-21 שימש כראש מדור פיקוח חקירות במצ"ח. בשנים 2009–2011 שימש כמפקד המשטרה הצבאית החוקרת במחוז הצפון, ולאחר מכאן כראש ענף התורה וההדרכה במפקדת קצין המשטרה הצבאית הראשי (מקמצ"ר) עד לשנת 2013<ref name=":1" />. באותה שנה מונה למפקד בית הספר למשטרה צבאית (בה"ד 13). במהלך תפקידו זה, הועבר בית הספר ממיקומו במחנה גור אל קריית ההדרכה. 

בשנת 2016 סיים את תפקידו ומונה לראש מחלקת ביטחון מידע (מחב"ם) באגף המודיעין בדרגת אלוף-משנה, ושימש בתפקיד זה כשלוש שנים. בשנת 2019 החל לכהן כמפקד קורס "אפק" במכללה הבין-זרועית לפיקוד ומטה.

בפברואר 2020 התמודד על תפקיד הצנזור הצבאי הראשי, אליו מונה לבסוף דורון בן ברק.

באוגוסט 2020 החליט הרמטכ"ל למנותו לקצין המשטרה הצבאית הראשי, ובאוגוסט 2021 הועלה לדרגת תת-אלוף ונכנס לתפקידו.

== חיים אישיים ==
מיבר נשוי ואב לשלושה, בעל תואר ראשון בהנדסת תעשייה וניהול מהטכניון ותואר שני במדעי המדינה מאוניברסיטת חיפה<ref name=":1" />.

אחיו נתנאל שירת גם הוא כקצין בחיל המשטרה הצבאית והשתחרר בדרגת סגן-אלוף<ref name=":0" />.

==קישורים חיצוניים==

== הערות שוליים ==

קטגוריה:תתי-אלופים בצה"ל
קטגוריה:קציני משטרה צבאית ראשיים
קטגוריה:בוגרי הטכניון - מכון טכנולוגי לישראל
קטגוריה:צפת: אישים
קטגוריה:ישראלים שנולדו ב-1976
שלח לחמך על פני המים

שַׁלַּח לַחְמְךָ עַל-פְּנֵי הַמָּיִם, כִּי בְּרֹב הַיָּמִים תִּמְצָאֶנּוּ הוא ביטוי מקראי. משמעותו העיקרית היא: כדאי לאדם להתנהג בצורה אדיבה, כי בעתיד הוא יקבל גמול על כך. כיום משתמשים בו גם במובן שלילי: עשיית טובה לעובד ציבור, בציפייה שבעתיד ינצל את סמכותו להיטיב עם מיטיבו.
==מקור ופרשנות==
מקור הביטוי בפסוק ב.
===פרשנות===
גישה אחת רואה בדברים הדרכה לנתינת צדקה:
*בתרגום קהלת מפרש תן מלחמך לעניים שהולכים הספינה על פני המים, כי לאחר ימים רבים, בעולם הבא, תבוא על שכרך.
*רש"י מפרש שכוונת הפסוק היא: פרנס מממונך נזקקים, גם כאלה שאתה סובר שלא תראה לעולם, ואף אם אתה חושב שזה כמו להשליך את לחמך לאיבוד על פני המים. בסופו של דבר תראה מכך ברכה.
גישה שנייה רואה בדברים המלצה להשקעה כלכלית:
*רבי יוסף קרא מפרש שזו המלצה לזרוע את התבואה במקום שיש בו נביעת מים, כך שגם בשנת בצורת יצמחו לו תבואות.
*רבי אברהם אבן עזרא מביא פירוש לפיו השלכת הלחם היא במקום דגים על מנת ללכוד אותם. והראב"ע עצמו דוחה פירוש זה.

==קישורים חיצוניים==

*[https://www.mgketer.org/tanach/33/11/1 הפסוק עם מפרשים], באתר מקראות גדולות הכתר
*[https://shitufta.org.il/Ecclesiastes/11.1-3?selectedunittext=0&commentarytoshow=Chomat_Anakh_on_Ecclesiastes&commentary=Chomat_Anakh_on_Ecclesiastes&mefarshim הפסוק עם מפרשים], באתר שיתופתא
* נעמי זיו, [https://scienceinmyplate.com/2010/08/11/פתגמים-אכילים-שלח-לחמך-על-פני-המים-כי-ב/ פתגמים אכילים: שלח לחמך על פני המים כי ברוב הימים תמצאנו], באתר "מדע בצלחת"

==הערות שוליים==

קטגוריה:ניבים וביטויים תנ"כיים
קטגוריה:מגילת קהלת
קטגוריה:לחם
אונדז'יי באצ'ו

אונדז'יי באצ'ו (בצ'כית: Ondřej Bačo; נולד ב-25 במרץ 1996) הוא כדורגלן צ'כי המשחק בעמדת הבלם בעירוני טבריה מליגת העל.

==קריירת מועדונים==
באצ'ו החל את הקריירה שלו בקבוצת הכדורגל הצ'כית פסטב זלין. ב-18 בנובמבר 2016 ערך את הופעת הבכורה שלו בקבוצה הבוגרת, בניצחון 1–3 נגד ויסוצ'ינה ייהלבה. ב-25 בספטמבר 2018 הבקיע את שער הבכורה שלו בקריירה, בניצחון 3–9 נגד סלביצ'ין.

בספטמבר הושאל באצ'ו ללישן הצ'כית, במדיה שיחק עד לאמצע העונה, אז חזר לפסטב זלין.

ב-18 באוגוסט 2020 חתם בגז מתאן מדיאש מליגת העל הרומנית. ב-28 באוגוסט ערך את הופעת הבכורה שלו בקבוצה הבוגרת, בניצחון 0–2 נגד ארג'ש פיטשט.

ב-1 באוגוסט 2021 חתם בהפועל ירושלים מליגת העל. לאחר עזיבתו של גוני נאור למכבי חיפה מונה לקפטן המועדון. ב-13 בינואר 2024 עזב את הקבוצה וחתם בדיושג'ר מליגת העל ההונגרית, זאת, לאחר פציעה בגיד אכילס שמנעה ממנו לשחק החל מחודש ספטמבר. בהונגריה, ערך באצ'ו שתי הופעות בלבד, הראשונה שבהן בחודש אפריל.

ב-3 ביולי 2024 חתם באצ'ו בעירוני טבריה מליגת העל הישראלית.

==תארים==
; פסטב זלין
*הגביע הצ'כי: 

==קישורים חיצוניים==

==הערות שוליים==

קטגוריה:כדורגלנים צ'כים
קטגוריה:בלמי כדורגל צ'כים
קטגוריה:כדורגלני גז מתאן מדיאש
קטגוריה:כדורגלני הפועל ירושלים
קטגוריה:כדורגלני דיושג'ר
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים צ'כים בישראל
קטגוריה:צ'כים שנולדו ב-1996
קטגוריה:כדורגלני עירוני טבריה
אלוז' יאו

אֶלוז' קופי יאו גי (בצרפתית: Eloge Koffi Yao Guy; נולד ב-20 באוגוסט 1996) הוא כדורגלן איבוארי המשחק בעמדת המגן הימני והבלם בהפועל ירושלים.

==קריירה==
יאו ערך את הופעת הבכורה שלו בקבוצת הנערים של פארמה ובגיל 16 הצטרף לנוער של אינטר מילאנו. ב-10 ביולי 2015, יאו הושאל מקרוטונה מהסרייה ב'. ב-9 באוגוסט, יאו ערך את הופעת הבכורה שלו בקבוצה בניצחון 0–1 נגד פרלפיסאלו במסגרת הקופה איטליה.

ב-21 ביולי 2017, יאו חתם לשנתיים בלגאנו מליגת העל השווייצרית. ב-20 באוגוסט, יאו ערך את הופעת הבכורה שלו בקבוצה בתיקו 1-1 נגד פ.צ. בזל. ב-14 בספטמבר, יאו ערך את הופעת הבכורה שלו בזירה האירופית בהפסד 1–2 להפועל באר שבע.

ב-14 בינואר 2021, יאו חתם בשנה וחצי ברג'יאנה מהסרייה ב'.

ב-11 באוגוסט 2021, יאו חתם בהפועל ירושלים מליגת העל. ב-12 בספטמבר 2022 הבקיע את שער הבכורה שלו בקבוצה בניצחון 0-1 נגד בית"ר ירושלים, שהבטיח להפועל ניצחון ראשון בדרבי הירושלמי אחרי 31 שנה.

==קישורים חיצוניים==

* [https://www.hapoeljerusalem.co.il/players/5/Eloge-Yao פרופיל], באתר הפועל ירושלים

==הערות שוליים==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:מגני כדורגל מחוף השנהב
קטגוריה:כדורגלני קרוטונה
קטגוריה:כדורגלני לוגאנו
קטגוריה:כדורגלני רג'יאנה
קטגוריה:כדורגלני הפועל ירושלים
קטגוריה:כדורגלנים זרים בישראל
קטגוריה:ספורטאים איבוארים באיטליה
קטגוריה:ספורטאים איבוארים בשווייץ
קטגוריה:ספורטאים איבוארים בישראל
קטגוריה:איבוארים שנולדו ב-1986